Անդրադառնալով պատգամավորի հարցադրմանը, թե ո՞րոնք են հնարավորինս սեղմ ժամկետներում արտահերթ խորհրդարանական ընտրությունների անցկացման սահմանադրական ուղիները՝ Փաշինյանն ընդգծեց, որ տարբերակները մի քանիսն են, իսկ այդ տարբերակներից մեկի ընտրությունը կախված է քննարկումներից: «Տարբերակներից մեկը հետևյալն է՝ կառավարությունը ձևավորվում է, սակայն խորհրդարանը չի հաստատում այդ կառավարության ծրագիրը, և այդ պայմաններում իրավունքի ուժով Ազգային ժողովը լուծարվում է, և տեղի են ունենում արտահերթ խորհրդարանական ընտրություններ: Ես չեմ ասում, որ սա ճիշտ տարբերակն է, սակայն սա մեխանիզմներից մեկն է: Սահմանադրութունը բավականին սահմանափակել է այդ հնարավորությունը, սակայն մենք կարծում ենք, որ կա հնարավորություն այս հարցի շուրջ քննարկումների միջոցով հասնել համաձայնության»,- ասաց Փաշինյանը: